ગીફ્ટની બીજી એક કેટગરી હોય છે કૉમ્પિટિટીવ ગીફ્ટ. જે મોટાભાગે ક્લોઝ પર્સનને આપવામાં આવે છે. એટલે દાદા-દાદી જે ગીફ્ટ આપે તેનાથી મોંઘી ગીફ્ટ મમ્મી-પપ્પા બાળકોને આપે. કોઇ મિત્રએ ચાદર આપી નવયુગલને તો તેનો વધુ નજીક હોય તે મિત્ર આખો કબાટ આપે. પણ આવી સ્થિતીમાં પણ ગીફ્ટ જેને આપો છો તેને ખરેખર કામની છે કે નહીં એ જોવાનુ બાજુએ રહી જાય છે. બસ માત્ર કિમત જોઇને ગીફ્ટ સિલેક્ટ કરી દેવાય છે. પેલુ મુવિ તો યાદ જ હશે. જેમાં કંગના રનૌતને મોંઘુ ગીફ્ટ આપવા અજય દેવગન 500 રુપિયાનુ એક ફ્રુટનું પીસ ખરીદે છે. વેલ એમાં તો એ ફ્રુટ હતુ એટલે થોડુ તો કામ લાગી જાય. પણ બીજા કેસમાં તો ધડ માથા વગરનું ગીફ્ટ પધરાવી દેવાય છે.